С изключително успешната си кариера през последните 20 години, роденият в Македония DJAIKOVSKI (Кирил Джайковски) без съмнение е най-популярният артист в електронния жанр на Балканите. Музикалната критика го определя като пионер в съчетаването на балканските етно ритми с модерното денс звучене, а също и като един от най-талантливите композитори на филмова и театрална музика. Наричат го "гений", "екзотичен талант" и "алхимик на звука", който прави с музиката си неща - абсолютно невъзможни за други музиканти. Фантастичните му продукции завладяват съзнанието и карат публиката да трепти и да танцува във вълшебен транс.